**Referat fra styremøte 24.august 2020 på Frogner Misjonssenter**

**Tilstede:** Karin Menzhi, Are Berg, Jorunn Svindahl, Odd Hamnøy, Matthias Isaksen og Ingun Bråten Thoresen

**Sak 1. Korets  "Sommerkonsert" mandag 12.10. Sted og tidspunkt, annonsering. Repertoar.**

Styret diskuterte om det i det hele tatt er mulig å arrangere en konsert 12.oktober på grunn av koronasituasjonen. Sted og tidspunkt er ikke bestemt, og vi er usikre på om vi kan ha konserten på Frogner Misjonssenter på grunn av koronabestemmelsene om avstand mellom kormedlemmer og mellom publikum.

Vi tenker at varigheten på konserten skal være ca 45-60 min, temaet er «Reisesanger» (koret synger ca tolv sanger) og Matthias spiller to-tre stykker på flygelet.

**Vedtak:** Styret avventer å bestemme konsertlokale til vi har fått kormedlemmenes tilbakemelding om antall interesserte til å være publikum.

Jorunn sjekker ut om muligheter for å avholde konserten på Lillestrøm kultursenter eller Frogner skole og kultursenter, og pris for dette.

Alle kormedlemmene sjekker ut med familie og venner om hvem som ønsker å være publikum på konserten i disse koronatider.

Karin har sendt informasjon om konserten til «Stomperudmagasinet», her står det videre henvisning til våre digitale hjemmesider.

Matthias tar kontakt med Astrid om hun vil bli med å synge på konserten.

Matthias har ansvaret for repertoaret sammen med Jorunn og Odd.

**Sak 2. Status korøvelser og konserter i forhold til korona.**

Karin informerte om gjeldene smittevernregler for korøvelser og konserter.

**Vedtak:**

Vi må følge gjeldene smittevernregler for korøvelser og konserter.

På øvelsene må vi sitte en og en halv meter fra hverandre, vi må bruke håndsprit og det er ingen felles bevertning i pausen.

På en eventuell konsert, må vi ha fullstendig oversikt over hvem som er publikum for eventuell smittesporing. Det er ikke lov med flere enn to hundre personer på en konsert.

**Sak 3. Julekonserten sammen med Fossegrimen i desember.**

Koret Fossegrimen er positive til at vi skal delta på deres julekonserter i Sørum kirke og Blaker kirke i desember. Vi tenker at Fermate Vokal synger fire- fem egne sanger og at vi øver inn noen felles.

**Vedtak:**

Matthias tar ny kontakt med dirigenten og styret i Fossegrimen, og vil gi oss flere detaljer om repertoar og datoer for konsertene.

Odd og Jorunn samarbeider med Matthias om innspill til julerepertoar.

**Sak 4. Eventuell videre oppgradering av medlemssider på nettet.**

Styret diskuterte videre arbeid med korets medlemssider.

Vi har en offisiell side med aktuelle saker og bilder av koret og vi har en side kun for kormedlemmene. Her må man logge seg på med brukernavn og passord.

Takk til Are som har redigert og oppdatert sidene.

Vi har også en Facebook side, den er ganske oppdatert.

**Vedtak:**

Styret ønsker at hjemmesiden for kormedlemmene burde inneholde lydfiler, et digitalt notesystem og referat fra styremøtene.

Are har ansvar for å redigere hjemmesidene i samarbeid med styret og vil etter dette styremøtet legge ut at vi søker etter en sopran og to tenorer.

**Sak 5. Eventuelt**

* Husk å melde fra til Karin eller Matthias, hvis du ikke kan komme på øvelsen
* Seminar på Sanner hotell 17.-18.april 2021
* Jubileumskonsert mai 2021
* Koret vil få mer informasjon om korturen til Jurmala/Riga 11.-14.juni 2021
* Årshjulet og vedtektene blir saker på neste styremøte
* Neste styremøte blir 16.november 2020

Refr. Ingun Bråten Thoresen